दि एलिफेंट विस्परर्स
दि एलिफेंट विस्परर्स () 2022 में बनल तमिल भाषा के एगो छोट डॉक्यूमेंट्री फिलिम हवे जेकर निर्देशन डॉक्यूमेंट्री फिलिम निर्माता कार्तिकी गोंसाल्वेस अपना निर्देशन के समहुत करे में कइले बाड़ी। भारत-अमेरिकी सह-निर्माण के ई डॉक्यूमेंट्री एगो मरद-मेहरारू के जोड़ा आ एगो अनाथ हाथी के बच्चा रघु के बीच बने वाला बंधन के बारे में बा जेकरा के ओह लोग के देखभाल के जिम्मा सौंपल गइल रहल। सिख्या एंटरटेनमेंट द्वारा निर्मित एह फिलिम के वर्ल्ड प्रीमियर 9 नवंबर 2022 के अमेरिका में डॉक्यूमेंट्री सभ खातिर एगो फिलिम फेस्टिवल डॉक एनवाईसी फिलिम फेस्टिवल में भइल। 

ई फिलिम नेटफ्लिक्स द्वारा वैश्विक स्तर पर 8 दिसंबर 2022 के स्ट्रीमिंग खातिर रिलीज कइल गइल। एकरा के 95वाँ अकेडमी अवार्ड में बेस्ट डॉक्यूमेंट्री लघु फिलिम के अकेडमी अवार्ड मिलल  एह से ई पहिली अइसन भारतीय फिलिम बन गइल जे एह कटेगरी  में अकेडमी अवार्ड जितले होखे।

संदर्भ

बाहरी कड़ी 
 
  
 High on Films review
 Leisure Byte review

डॉक्यूमेंट्री फिलिम